open-index/open-wikipedia-markdown huggingface dataset:
Kultúrna trasa Rady Európy

náhľad|Logo
**Kultúrna trasa Rady Európy**, niekedy označovaná ako **Európska kultúrna trasa** je titul udeľovaný kultúrnym trasám, ktoré sú podľa Rady Európy uznávané ako významné trasy v rámci celej Európy tým, že podporujú spoločnú kultúru, históriu, pamäť a Európsku integráciu. Tieto trasy musia tiež spĺňať niekoľko základných hodnôt podporovaných Radou Európy, ako sú demokracia, ľudské práva a medzikultúrna výmena v rámci kultúrneho cestovného ruchu.

Kultúrna trasa Rady Európy nie je nevyhnutne fyzickou cestou, ktorá sa dá prejsť a môže sa skladať z aktérov kultúry, ako sú múzeá, obce alebo miestne samosprávy združené pod jedno zastrešujúce združenie. Udelenie titulu Kultúrnej trasy Rady Európy otvára cestu k väčšej viditeľnosti, k sieti aktérov kultúry, či dokonca k finančným prostriedkom. Treba tiež podotknúť, že tento program bol spustený Radou Európy a nie Európskou Úniou, aj keď k nemu prispieva. V dôsledku toho tento program vo všeobecnosti presahuje hranice EÚ, a dokonca aj Európy, keďže niektoré trasy zasahujú až do Severnej Afriky či na Blízky Východ.

Program bol spustený v roku 1987 a od roku 1989 je riadený Európskym inštitútom kultúrnych trás (EICR) so sídlom v Luxemburgu. Od roku 2010 je proces hodnotenia a udeľovania certifikácie na základe Rozšírenej čiastočnej dohody o kultúrnych trasách (EPA).

Začiatkom roka 2017 bolo certifikovaných 32 kultúrnych trás. V evidencii inštitútu EICR, ktorý je zodpovedný za vykonávanie procesu žiadostí, sú projektované aj niektoré ďalšie necertifikované trasy.

## Referencie

## Pozri aj
* Európsky inštitút kultúrnych trás

## Externé odkazy
* Rozšírená čiastočná zmluva (EPA) o kultúrnych trasách na webových stránkach Rady Európy
* Kultúrne trasy Rady Európy.pdf

Kategória:Rada Európy
Kategória:Kultúrne dedičstvo
Kategória:Kultúrna politika Európskej únie
Kategória:Turistické trasy v Európe
Kategória:Turistika v Európe
Prst (rozlišovacia stránka)

**Prst** môže byť:

*útvar ukončujúci končatinu štvornožcov, pozri prst
*stará česká dĺžková jednotka (približne 20 mm) , pozri prst (dĺžka)
*člnkovitá časť strihacej žacej lišty, ktorá rozdeľuje porast na úzke pásy, ktoré sú následne odrezané, pozri pod žacia lišta

## Referencie
Jozef Liščák

JUDr. **Jozef Liščák** (* 18. január 1947, Svrčinovec – † 13. október 2022) bol slovenský právnik a politik. 13. decembra 1994 sa stal ministrom spravodlivosti Slovenskej republiky vo vláde Vladimíra Mečiara.

## Životopis
Narodil sa v obci Svrčinovec v okrese Čadca v robotníckej rodine. Strednú školu študoval v Čadci. V roku 1976 úspešne absolvoval štúdium práva na Právnickej fakulte Univerzity Komenského v Bratislave.

Po ukončení štúdia sa stal notárom v Čadci. Neskôr pôsobil ako sudca Krajského súdu v Banskej Bystrici so zameraním na občianske právo. Po vykonaní rigoróznej skúšky v roku 1983 získal titul doktor práv (JUDr.). 13. decembra 1994 bol vymenovaný za ministra spravodlivosti Slovenskej republiky vo vláde Vladimíra Mečiara. Vo funkcii zotrval počas celého funkčného obdobia tejto vlády, teda do 30. októbra 1998. Po odchode z funkcie pôsobil ako súdny exekútor v Martine. Na konci februára 2009 bol odvolaný z tejto funkcie a nahradený synom.

## Referencie

## Externé odkazy
* Denník SME: Minister spravodlivosti J. Liščák označil sudcov za "smradov" a "frackov blbých ako tágo"

Kategória:Slovenskí právnici
Kategória:Slovenskí politici
Kategória:Ministri spravodlivosti Slovenskej republiky
Kategória:Politici ZRS
Kategória:Absolventi Právnickej fakulty Univerzity Komenského v Bratislave
Kategória:Osobnosti zo Svrčinovca
Maďarská banícko-hutnícka spoločnosť

**Maďarská banícko-hutnícka spoločnosť** () je profesná organizácia baníckych a hutníckych inžinierov, člen Zväzu technických a prírodovedných spoločností (). Vydáva odborné časopisy pod názvami Banícke listy (*Bányászati Lapok*), Hutnícke listy (*Kohászati Lapok*) a Ropa a zemný plyn (*Kőolaj és Földgáz*). Združenie vykonáva odbornú prácu v piatich sekciách a na univerzite.

## História
História OMBKE sa začala písať v Banskej Štiavnici. V Banskej Štiavnici bola v roku 1735 založená Banská škola (nem. *Bergschule*), neskôr Banská akadémia (nem. *Bergakademie*), banícko-hutnícka akadémia, pripravujúca odborníkov pre celú Habsburskú ríšu. V roku 1868 vyzvalo niekoľko osobností (Antal Kerpely, Lajos Borbély, Štefan Farbaky) na vytvorenie nezávislého záujmového združenia. V roku 1892, keď bola inaugurovaná nová budova Baníckej a lesníckej akadémie, zrodila sa Maďarská banícko-hutnícka spoločnosť. Jej prvým prezidentom bol gróf Gejza Teleki, výkonným viceprezidentom bol Viliam Scholtz. V čase založenia malo združenie 582 členov.

Spoločnosť v roku 1896 usporiadala svoj prvý veľký kongres (Celoštátny kongres baníctva a geológie), kde sa tiež rozhodlo, že spoločnosť prenesie svoje sídlo do Budapešti. To bolo napokon realizované v roku 1903.

Najdôležitejšou úlohou spoločnosti bolo vytvorenie celonárodnej siete a zvyšovanie odbornej váhy spoločnosti. Ďalej spoločnosť vydávala *Banské a hutnícke listy* a predkladala vláde odborné návrhy. V ťažkých rokoch po druhej svetovej vojne Maďarská banícko-hutnícka spoločnosť v roku 1948 vstúpila do Zväzu technických a prírodovedných spoločností (MTESZ). Odborný časopis sa v roku 1951 rozdelil na *Banícke listy* a *Hutnícke listy*. V roku 1968 pribudol nový časopis *Ropa a zemný plyn*.

## Externé odkazy
* ombkenet.huoficiálna stránka

## Zdroj

Kategória:Baníctvo v Maďarsku
Kategória:Organizácie v Maďarsku
Kategória:Organizácie založené v 1892
Kategória:Baníctvo v Rakúsko-Uhorsku
Kategória:Organizácie v Rakúsko-Uhorsku
Apollónios z Trallu

náhľad|Súsošie Farneský býk, Museo Nazionale, Neapol
**Apollónios** () bol grécky sochár v 1. storočí pred Kr.
 
Sochár Apollónios bol pravdepodobne synom *Artemidóra* z maloázijskéko mesta Tralles. Pôsobil na ostrove Rodos, kde so svojim bratom Tauriskom zhotovili najväčšie známe súsošie antiky, tzv. Farneského býka. Dielo bolo vytvorené v typickom štýle rodoskej sochárskej školy a znázorňovalo potrestanie Dirky, ktorú bratia Amfión a Zéthos priviazali býkovi na rohy, aby ju uvláčili na smrť.

Podľa rímskeho historika Plínia bolo toto súsošie odvezené z Rodosu do Ríma, kde skončilo v zbierke známeho rímskeho politika a obdivovateľa umenia Asinia Pollia. Jednu zreštaurovanú kópiu tohto diela umiestnili v Caracallových kúpeľoch. V 16. storočí ju preniesli do Farneského paláca (Palazzo Farnese) a v 18. storočí sa dostala do neapolskej kráľovskej zbierky, neskôr do neapolského múzea.
 
## Referencie a bibliografia

 

Kategória:Sochári starovekého Grécka
Pavol Király

JUDr. **Pavol Király**, uvádzaný aj ako *Pavel Király* (* 8. november 1913, Hnúšťa† 19. november 1999, Bratislava) bol slovenský právnik a politik. V roku 1970 pôsobil ako predseda Najvyššieho súdu Slovenskej socialistickej republiky. V období rokov 1970 až 1982 vykonával funkciu ministra spravodlivosti Slovenskej socialistickej republiky.

## Životopis
Narodil sa v meste Hnúšťa. Študoval na Štátnom reálnom gymnáziu v Rimavskej Sobote. V roku 1935 úspešne absolvoval štúdium práva na Právnickej fakulte Karlovej univerzity v Prahe, čím sa stal najmladším právnikom vo vtedajšom Česko-Slovensku. Po ukončení štúdia začal pôsobiť na súdoch ako justičný čakateľ, neskôr sudca. Postupne vystriedali súdy v Levoči, Banskej Bystrici, Žiline a Trenčíne. Od roku 1945 bol členom KSČ. Po druhej svetovej vojne patril medzi prokurátorov, ktorí na tzv. národných súdoch žalovali predstaviteľov bývalého režimu Slovenského štátu. V roku 1948 začal vyučovať na Právnickej fakulte Univerzity Komenského. V rokoch 1968 až 1970 bol vedúcim rehabilitačného odboru námestníka generálneho prokurátora pre Slovensko. 1. apríla 1970 sa stal prvým predsedom Najvyššieho súdu Slovenskej socialistickej republiky, pričom v tejto funkcii zotrval do 2. decembra 1970. 3. decembra 1970 bol vymenovaný za ministra spravodlivosti Slovenskej socialistickej republiky. V tejto pozícii pôsobil do 30. novembra 1982. 16. januára 1973 sa stal terčom bombového útoku, pri ktorom zahynuli atentátnik a riaditeľ kancelárie ministra spravodlivosti. Samotný Király utrpel zranenia, kedy prišiel skoro o sluch, pričom na jedno ucho do konca života nepočul. Po skončení funkcie pôsobil do roka 1990 ako námestník krajského prokurátora v Bratislave.

Ústav pamäti národa eviduje pod údajmi *Pavel Király, nar. 08.11.1913* jeden záznam. Pod registračným číslom 4447 sa nachádza osoba s krycím menom *Dovera*, ktorá je evidovaná v kategórii prepožičaný byt. Pod kategóriou prepožičaný byt sú podľa Ústavu pamäti národa osoby, ktoré je možné považovať za vedomých spolupracovníkov ŠtB.

## Referencie

## Zdroje
* Životopis P. Királyho 

Kategória:Slovenskí právnici
Kategória:Absolventi Právnickej fakulty Karlovej univerzity
Kategória:Slovenskí vysokoškolskí pedagógovia
Kategória:Vyučujúci na Právnickej fakulte Univerzity Komenského v Bratislave
Kategória:Slovenskí politici
Kategória:Ministri spravodlivosti Slovenskej republiky
Kategória:Politici KSČ
Kategória:Politici ČSSR
Kategória:Osobnosti z Hnúšte
Združenie baníckych spolkov a cechov Slovenska

**Združenie baníckych spolkov a cechov Slovenska** je dobrovoľným združením baníckych a hutníckych spolkov, cechov a bratstiev na Slovensku.

## Ciele
Medzi hlavné ciele Združenia baníckych spolkov a cechov Slovenska patrí:
* zachovávanie hmotného a nehmotného kultúrneho a industriálneho dedičstva, najmä baníckych a hutníckych tradícií a zvykov, a bansko-technických pamiatok na Slovensku
* podporovanie vzájomnej súdržnosti členov a partnerov združenia, uplatňovanie ich oprávnených spoločných záujmov
* zastupovanie záujmov slovenského baníctva v Združení európskych baníckych a hutníckych spolkov ()

## Aktivity
Združenie vydáva Montanrevue, časopis o baníctve a bansko-historickom dedičstve, ktorý v roku 2011 získal 1. miesto v celoslovenskej súťaži Miestne noviny.

Od roku 2008 združenie každoročne organizuje stretnutia banských miest a obcí Slovenska.

Združenie spolupracovalo na projekte Slovenská banská cesta, prezentácii bohatého baníckeho dedičstva na území Slovenska.

Združenie baníckych spolkov a cechov Slovenska spolupracuje s partnerskými združeniami na Slovensku, ako je napríklad Slovenská železná cesta, aj v susedných krajinách, ako je Sdružení hornických a hutnických spolků České republiky, Maďarská banícko-hutnícka spoločnosť (OMBKE), poľské Združenie banských inžinierov a technikov (SITG), rakúsky Zväz hutníckych a baníckych spolkov (DVÖBHKV) a ďalšie.

## Referencie


## Pozri aj
* Slovenská banská cesta

## Externé odkazy
* zbsc.euoficiálna stránka

Kategória:Baníctvo na Slovensku
Kategória:Občianske združenia na Slovensku
Kategória:Organizácie založené v 2007
Slovenská banská cesta

náhľad|Informačná tabuľa – Slovenská banská cesta
**Slovenská banská cesta** (skratka SBC) je prezentáciou bohatého baníckeho dedičstva na území Slovenska ako dôležitej súčasti našich dejín.

Hlavným cieľom projektu SBC je zvýšiť úroveň poznania kultúrno-historického dedičstva v oblasti baníctva. Snahou organizátorov je nielen záchrana montánnych objektov, ale aj ich sprístupnenie záujemcom o tento druh zážitkovej turistiky. Projekt Slovenská banská cesta podporuje Ministerstvo hospodárstva SR. Realizátorom základnej časti projektu v roku 2007 boli Rudné bane, š.p. Banská Štiavnica. Webová stránka s rozšírenými funkciami a mapovým portálom je vytvorená pracovnou skupinou pre SBC v rámci Združenia baníckych spolkov a cechov Slovenska.

## Referencie

## Pozri aj
* Slovenská železná cesta
* Gotická cesta

## Externé odkazy
* slovenskabanskacesta.sk oficiálna stránka

Kategória:Turistické trasy na Slovensku
Kategória:Baníctvo na Slovensku
Barbara Henryová

**Barbara Henryová** (; * 1. január 1932) bola učiteľkou vo Frantz Elementary School v New Orleans. Frantz bola jedna z prvých základných škôl amerického Juhu čo boli odsegregované. Prvou afro-americkou študentkou na škole bola šesťročná Ruby Bridgesová. Henryová bola jediná z učiteľov, ktorá ju chcela učiť.

## Životopis
Henryová chodila do Girls Latin School v Bostone kde *„sa naučili… oceniť a mať radosť z vecí čo máme spoločné pomedzi externé rozdiely triedy, komunity alebo farby.“*. Vyučovala na školách pre deti vojenského personálu v zámorí. Tieto školy boli integrované. Henryová s manželom boli v New Orleans dva mesiace keď jej zavolal vedúci zo školskej správy, aby jej ponúkol učiteľské miesto. Keď sa opýtala či miesto bude v škole, ktorá má byť desegregovaná, vedúci odpovedal: *„Bol by v tom pre Vás nejaký rozdiel?“* Odpovedala, že nie.

V New Orleans v roku 1960 mladá učiteľka Henryová často chodila do práce cez dav demonštrantov kričiacich rasistické nadávky a heslá ako *„2 4 6 8, we will never integrate“* (2 4 6 8, nikdy sa neintegrujeme). Ruby mala vtedy šesť rokov a bola prvou černošskou žiačkou na William Frantz Elementary School v New Orleans. Barbara Henryová, jej biela učiteľka, prišla do mesta a jeho škôl len nedávno.

Henryová aj Bridgesová odmietli zastrašovanie v prvý školský deň v roku 1960, a tak sa stali dôležitými postavami v americkom boji za občianske práva. Hneď ako sa Bridgesová dostala do školy bieli rodičia vošli dnu a svoje deti odviedli preč. Podobne aj všetci ostatní učitelia školy odmietli vyučovať kým bolo čierne dieťa registrované v škole. Len Barbara Henryová chcela učiť Ruby Bridgesovú a viac než rok ju učila sama *„ako keby vyučovala celú triedu“*. Prvý deň Ruby a jej dospelí sprievodcovia zostali celý deň v riaditeľskej kancelárii pretože chaos na škole neumožnil ich presun do triedy do druhého dňa. Keď sa Ruby zoznámila so svojou učiteľkou mala pravdepodobne obavy. *„Nikdy predtým som nevidela bieleho učiteľa“* povedala, *„ale pani Henryová bola najprívetivejšia z učiteľov, ktorých som mala. Veľmi sa snažila odviesť pozornosť od toho, čo sa dialo vonku. Ale nemohla som zabudnúť, že so mnou neboli žiadne iné deti.“*

## Referencie

## Ďalšie
* 
* 
* 
* 

## Externé odkazy
* 'Barbara Henry - An Oasis of Love & Light in a Desert of Hatred & Ignorance'
* 'PBS story' 
* 'Ruby Bridges Foundation' (Nadácia Ruby Bridges)
* ''Ruby Bridges'' (TV film z roku 1998)

## Zdroj

Kategória:Pedagógovia USA
Kategória:New Orleans
Kategória:Dejiny Louisiany
Kategória:Priekopníci desegregácie škôl v USA
Kategória:Aktivisti za afroamerické občianske práva
Viliam Scholtz

**Viliam Scholtz** (Wilhelm, Vilmos; Sóltz, Scholz, Scholcz, Solcz) (* 8. december 1833, Švedlár† 12. október 1901, Budapešť) bol uhorský hutnícky inžinier, vynálezca, pedagóg a odborný publicista.

## Vzdelanie
Narodil sa do rodiny lekára Daniela Scholtza a jeho manželky Karolíny rodenej Polačekovej vo Švedlári. Po štúdiu na Evanjelickom kolégiu v Prešove a lýceu v Kežmarku. V rokoch 18541858 študoval baníctvo a hutníctvo na Banskej akadémii Banská Štiavnica, potom pracoval vo verejných službách. V rokoch 18591860 absolvoval kurz organizovaný Ministerstvom financií v českej Příbrami, kde študoval strojárstvo a mechaniku.

## Kariéra
Pôsobil v hutiach v Marmarošskej župe: Sihoť, Tribušany Biely Potok, Kobylecká Poľana, Turie Remety. Potom pracoval v Diósgyőri, neskôr v Banskej Bystrici, Ponickej Hute a Tisovci. V roku 1881 bol pozvaný na miesto vedúceho katedry hutníctva železa na Banskej akadémii v Banskej Štiavnici. Učil napríklad Náuku o palivách. V rokoch 1892 až 1896 pôsobil vo funkcii zástupcu riaditeľa akadémie. V tomto období sa výrazne zmodernizovalo vzdelávanie a organizácia. Do dôchodku odišiel v roku 1901.

V Banskej Štiavnici bol v rokoch 18911892 predsedom Spoločnosti pre banícku a hutnícku literatúru, z ktorej potom – so Scholtzovým významným prispením – 27. júna 1892 vznikla Maďarská banícko-hutnícka spoločnosť (OMBKE), ktorej výkonným podpredsedom bol až do dôchodku.

Významne prispieval do odbornej literatúry. Mnoho jeho článkov bolo uverejnených v časopise OMBKE *Banícke a hutnícke listy*. Počas svojej kariéry vytvoril niekoľko vynálezov, ktoré predovšetkým zlepšovali technológiu zavážania vysokých pecí ako aj zachytávania procesných plynov. Spolu so Štefanom Farbakym vyvinuli zariadenie na kontinuálnu výrobu vodného plynu.

Scholtz bol čestným členom mestskej rady kráľovských miest Banská Štiavnica a Banská Belá.

## Zdroje
* webové stránky Maďarskej banícko-hutníckej spoločnosti
* Rakúsky životopisný lexikón
* 
* 
* časopis Lesník 9/2016, str. 20

## Externé odkazy
* Záznam o narodení a krste v matrike– evanjelická farnosť Švedlár; pokrstený ako Wilhelmus Carolus Robertus Scholtz

Kategória:Hutnícki inžinieri
Kategória:Osobnosti zo Švedlára
Kategória:Uhorské osobnosti
Kategória:Uhorskí vynálezcovia
Kategória:Slovenskí vynálezcovia
Kategória:Slovenskí pedagógovia
Kategória:Uhorskí pedagógovia
Kategória:Slovenskí publicisti
Kategória:Osobnosti Evanjelického kolégia v Prešove
Kategória:Osobnosti Evanjelického lýcea v Kežmarku
Kategória:Pochovaní na cintoríne Kerepesi
Lopud

náhľad|Prístav na Lopude
náhľad|Lopud
**Lopud** je chorvátsky ostrov v Jadranskom mori neďaleko Dubrovníka. Ostrov má rozlohu 4,6 km²

Na ostrove sa nachádza františkánsky kláštor. Dňa 14. mája 1931 tu pri kúpaní v mori zomrel na infarkt myokardu český spisovateľ a politik Viktor Dyk. Na pamiatku tejto udalosti bol postavený pamätník obnovený v 90. rokoch.

## Iné projekty

## Externé odkazy
* Lopud 

## Zdroj

Kategória:Ostrovy Chorvátska
Kategória:Ostrovy Jadranského mora
Lee Remicková

**Lee Ann Remicková** (* 14. december 1935, Quincy, Massachusetts, USA† 2. júl 1991, Los Angeles, Kalifornia) bola americká herečka, držiteľka ceny BAFTA a dvojnásobná držiteľka ceny Zlatý glóbus.

## Životopis
Narodila sa v meste Quincy v štáte Massachusetts. V mladosti navštevovala tanečnú školu a neskôr absolvovala prestížne divadelné Actors Studio v New Yorku. V roku 1953 debutovala na Broadwayi v hre *Be Your Age*.

Prvú filmovú rolu jej v roku 1957 zveril Elia Kazan vo filme *A Face in the Crowd*. Nasledovali ďalšie väčšie role vo filmoch *Dlhé, horúce leto* a *Anatomy of a Murder*. V roku 1960 sa objavila v ďalšom filme Eliu Kazana *Wild River*.

V roku 1962 bola nominovaná na Oscara pre najlepšiu herečku za rolu Kirsten Clay vo filme *Dni vína a ruží* v ktorom hrala po boku Jacka Lemmona.

Ďalšie významné úlohy stvárnila napríklad v trileri *Prichádza Satan!* z roku 1976, alebo o dva roky neskôr vo filme *Dotyk Medúzy*.

Zomrela na rakovinu vo svojom dome v Los Angeles vo veku 55 rokov. Za svoj prínos filmovému priemyslu bola poctená hviezdou na hollywoodskom chodníku slávy.

## Filmografia (výber)
* 1957 - *A Face in the Crowd*, réžia Elia Kazan
* 1958 - *Dlhé, horúce leto*, r. Martin Ritt
* 1959 - *Anatomy of a Murder*, r. Otto Preminger
* 1962 - *Dni vína a ruží*, r. Blake Edwards
* 1968 - *Detektív*, r. Gordon Douglas
* 1974 - *Jennie: Lady Randolph Churchill* (TV seriál), r. James Cellan Jones

## Referencie

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Herečky divadelných muzikálov USA
Kategória:Držitelia ceny BAFTA
Kategória:Držiteľky ceny Zlatý glóbus za najlepší ženský herecký výkon v seriáli (dráma)
Kategória:Osobnosti USA anglického pôvodu
Kategória:Osobnosti z Massachusetts
Kategória:Úmrtia na rakovinu pečene
Vitteaux

**Vitteaux** môže byť:
* francúzska obec, pozri Vitteaux (obec)
* francúzsky kantón, pozri Vitteaux (kantón)
Konstal N

**Konstal N** je model najstaršej poľskej električky koncepcie KSW. Bol vyrábaný od konca 40. rokov do 2. polovice 50. rokov 20. storočia podnikmi Konstal, Stocznia Gdańska a Sanowag. Úzkorozchodná verzia bola označená ako 2N. Celkovo bolo vyrobených 516 vozidiel pre poľský trh. Vo výrobe bol nahradený modernejším typom Konstal 4N.

## Konštrukcia
N je dvojsmerný dvojnápravový motorový električkový vozeň odvodený z nemeckej koncepcie KSW. Vozidlo je vybavené štyrmi dverami, vždy dvoma na jednej strane vozňovej skrine; ďalej je električka štandardne vybavená pantografom. Do tohto typu električky je možné montovať podvozky ako pre normálny rozchod koľají , tak aj pre rozchod .

## Typy a modernizácia
* **N1** (výroba: 19481956)
* **N2** (výroba: 19501952)
* **N3** (výroba: 19521956)
* **ND1** (vlečný vozeň, výroba: 19481950)
* **ND2** (vlečný vozeň, výroba: 19501953)
* **ND3** (vlečný vozeň, výroba: 19531956)
* **2N** (výroba: 19501956; rozchod: )
* **2N1** (výroba: 19501951; rozchod: )
* **2ND** (výroba: 1955; rozchod: )

## Dodávky električiek
V rokoch 1948 až 1956 bolo vyrobených celkom 516 vozňov Konstal N. Boli určené výhradne pre Poľsko (Gdansk, Gorzów Wlkp., Sopot, GOP, Krakov, Poznaň, Štetín, Varšava, Vroclav, Bielsko-Biała, Bydgoszcz, Grudziądz, Elbląg, Inowrocław, Jelenia Góra, Legnica, Lodž, Olsztyn, Słupsk, Toruň a Wałbrzych).

## Galéria

Szczecin--stettin-sl-6-735049.jpg|Súprava štetínských vozidiel N a Niesky
Gdańsk, Tramwaje w Gdańsku - fotopolska.eu (328959).jpg|Historická električka N č. 11 v Gdansku
Krakow konstal n 26.jpg|Historická električka N v Krakove
20th anniversary of the Poznań Fast Tram (N) (5).jpg|Historická električka N v Poznani
Konstal N tram in Warsaw.jpeg|Historická električka N vo Varšave


## Referencie


## Iné projekty

Kategória:Električky Konstal
Kategória:Dráhové vozidlá vyrábané od roku 1948
Banícka a lesnícka akadémia

**Banícka a lesnícka akadémia** môže byť:

* bývalá škola v Banskej Štiavnici, pozri Banícka akadémia
* komplex budov v Banskej Štiavnici, národná kultúrna pamiatka, pozri Banícka a lesnícka akadémia (súbor budov)
Trnavská ulica (Žilina)

**Trnavská ulica** je ulica v Žiline na sídlisku Vlčince.

Ulica vznikla v 70. rokoch 20. storočia a má tvar písmena L, pričom väčšiu časť tvorí pešia zóna (chodník). Na popisných číslach 1, 2, a 3 sa nachádzajú výškové 12 - poschodové budovy, bytový dom s číslami 4, 5, 6 a 7 má 6 poschodí a zvyšok tvoria 8 - poschodové panelové domy.

Je pomenovaná po krajskom meste Trnava.

## Občianska vybavenosť
Na ulici sa nachádza škôlka (dom č. 21).

## Blízke ulice
* Fatranská
* Nitrianska
* Trenčianska
* Piešťanská 

## Referencie


Kategória:Ulice v Žiline
Kategória:Pomenovania podľa Trnavy
Jane Birkinová

**Jane Mallory Birkinová**, OBE (* 14. december 1946, Londýn, Spojené kráľovstvo† 16. júl 2023, Paríž, Francúzsko) bola britsko-francúzska herečka, režisérka, skladateľka a speváčka žijúca vo Francúzsku.

## Životopis
Pochádzala z umelecky založenej rodiny, jej matka Judy Campbell bola herečka, otec David Birkin bol britský vojnový vyslúžilec z Britského kráľovského námorníctva, brat Andrew sa stal režisérom a scenáristom, herečkou sa stala aj jej dcéra Charlotte.

Pred filmovou kamerou sa prvýkrát objavila v snímke *The Knack ...and How to Get It* v roku 1965, o rok neskôr si zahrala vo svetoznámom dramatickom filme *Zväčšenina*, ktorý režíroval Michelangelo Antonioni. V roku 1968 sa počas nakrúcania filmu *Slogan* zoznámila s hercom, spevákom a textárom Sergeom Gainsbourgom s ktorým neskôr žila 12 rokov (19681980) a mala s ním dcéru Charlotte.

Vďaka svojej útlej postave a dievčenskému výzoru najmä v 70. rokoch patrila medzi sexsymboly svojej doby. S Gainsbourgom tiež v roku 1969 natočila jeho svetoznámy duet *[[Je t’aime… moi non plus]]* (po tom, čo ho odmietla Brigitte Bardotová).

## Diskografia
### Štúdiové albumy
* 1969 - *Jane Birkin / [[Serge Gainsbourg]] – [[Je t’aime… moi non plus]]*
* 1971 - *Serge Gainsbourg - Histoire de Melody Nelson*
* 1973 - *Di doo dah*
* 1975 - *Lolita go home*
* 1978 - *Ex fan des sixties*
* 1983 - *Baby alone in Babylone*
* 1987 - *Lost song*
* 1990 - *Amours des feintes*
* 1996 - *Versions Jane*
* 1998 - *Best Of*
* 1999 - *À La Légère*
* 2004 - *Rendez-Vous*
* 2006 - *Fictions*
* 2008 - *Enfants d'Hiver*

### Živé albumy
* 1987 - *Jane Birkin au Bataclan*
* 1992 - *Integral au Casino de Paris*
* 1996 - *Integral a l'Olympia*
* 2002 - *Arabesque*
* 2009 - *au palace (live)*

## Referencie

## Iné projekty

## Externé odkazy
* 
* 
* Jane Birkin 's Oficiálna stránka  
* CNN interview with Jane Birkin 
* Jane Birkin

## Zdroj

Kategória:Anglické filmové herečky
Kategória:Anglické televízne herečky
Kategória:Anglické popové speváčky
Kategória:Laureáti Radu vychádzajúceho slnka
Kategória:Držitelia Radu britského impéria
Kategória:Pochovaní na cintoríne Montparnasse
Kategória:Osobnosti z Londýna
Taken – Posadnutý pomstou

***Taken – Posadnutý pomstou*** je francúzsko-americký dramatický televízny seriál založený na trilógii filmov *96 hodín* (orig. *Taken*). Seriál sa vysielal v USA od 27. februára 2017 do 30. júna 2018 na stanici NBC. 11. mája 2018 bolo oznámené, že seriál po druhej sérii nebude pokračovať. Na Slovensku seriál vysiela JOJ od 2. januára 2018.

## Dej
Popis seriálu podľa TV JOJ:
: "Bývalý vojak Bryan Mills sa vyrovnáva s osobnou tragédiou, ktorá otriasla celým jeho životom. Zo všetkých síl sa snaží preniesť cez incident, pri ktorom zomrela jeho sestra. Stala sa náhodnou obeťou streľby, ktorú vo vlaku rozpútali dvaja muži. Spočiatku ich Mills považoval za teroristov, neskôr pripustil, že mohlo ísť o objednávku zo strany muža, ktorému v roku 2015 zabil syna, aby ochránil agenta protidrogovej jednotky v Kolumbii. Tým mužom je boss drogového kartelu a terorista Carlos Mejia. Mills sa rozhodne pomstiť sestrinu smrť a zabiť drogového magnáta. Tesne pred tým, než sa mu to podarí, osloví ho CIA a naverbuje do svojich služieb. Celý čas ho sledovala a v pravú chvíľu prišla s ponukou na spoluprácu. A práve práca v CIA v Millsovi prebudí mimoriadne nebezpečné nadanie agenta - zabijaka a odhalí jeho jedinečné bojové schopnosti."

## Obsadenie
### Hlavné postavy
* Clive Standen ako Bryan Mills
* Jennifer Beals ako Christina Hart
* Gaius Charles ako John *(1. séria)*
* Brooklyn Sudano ako Asha *(1. séria)*
* Monique Gabriela Curnen ako Vlasik *(1. séria)*
* Michael Irby ako Scott *(1. séria)*
* Jose Pablo Cantillo ako Dave *(1. séria)*
* James Landry Hébert ako Rem *(1. séria)*
* Jessica Camacho ako Santana *(2. séria)*
* Adam Goldberg

### Vedľajšie postavy
* Jennifer Marsala ako Riley *(2. séria)*
* Simu Liu ako Faaron *(2. séria)*
* Ali Kazmi ako Marzoki *(2. séria)*

## Série a časti

### 1. séria (2017)

### 2. séria (2018)

## Produkcia
Po skončení prvej série zo seriálu odišiel jeho showrunner Alexander Cary, ktorého úlohu počas druhej série nahradí Greg Plageman (výkonný producent seriálu *[[Lovec zločincov]]*). Po prvej sérii odišla aj väčšina hlavných postáv.

## Hodnotenie

## Referencie

## Externé odkazy
* 
* 

Kategória:Televízne seriály USA
Kategória:Kriminálne televízne seriály USA
Kategória:Televízne seriály NBC
Kategória:Televízne seriály z roku 2017
Arkesilaos (sochár)

**Arkesilaos** () bol grécky sochár v 1. storočí pred Kr.
 
Arkesilaos, grécky sochár z Tarentu (alebo z Atén), pôsobil hlavne v Ríme, zrejme v 1. polovici 1. storočia pred Kr. Podľa rímskeho historika Plínia si ho ako umelca vysoko vážili, obzvlášť bol oslavovaný rímskym vzdelancom Marcusom Varrom. Bol priateľom známeho rímskeho mecenáša Licinia Luculla, ktorý ho okolo 87 pred Kr. vzal do Ríma. 

Medzi jeho diela patrila socha Venuše ''Genetrix'', ktorá stála na Caesarovom fóre (v chráme Venuše rodičky), mramorová levica s malými okrídlenými cupidmi (s amormi) a Kentauri nesúci nymfy, dielo zhotoveného z jedného kusa mramoru, ktoré vlastnil rímsky obdivovateľ umenia Asinius Pollio. Licinius Lucullus si u neho objednal sochu Fortuny (bohyne Štastia), nanešťastie  obaja zomreli a socha nebola nikdy dokončená.

## Referencie a bibliografia

Kategória:Sochári starovekého Grécka
Fortuna

**Fortuna** môže byť:

* v rímskej mytológii bohyňa náhody a osudu, personifikácia šťastia, pozri Fortuna (bohyňa)
* stávková kancelária, pozri Fortuna (stávková kancelária)
* kryptografický program, pozri Fortuna (kryptografia)
* mesto v Kalifornii, pozri Fortuna (Kalifornia)
* obec v Španielsku, pozri Fortuna (Španielsko)
* planétka, pozri 19 For10tuna

## Pozri aj
* Fortuna liganajvyššia slovenská futbalová liga
MOL Liga hádzanárok 2017/18

**MOL Liga hádzanárok** v sezóne **2017/18** bol 16. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. Oproti minulej sezóne došlo k zmene mediálneho názvu, WHIL nahradil názov MOL Liga. Počet družstiev ostal v porovnaní s minulou sezónou rovnaký, akurát jedno slovenské družstvo bolo nahradené českým. Titul majstra WHIL obhájilo družstvo IUVENTA Michalovce, ktoré vo finálovej sérii play-off o majstra Slovenska zvíťazilo nad HK Slovan Duslo Šaľa.

 
## Systém súťaže
Systém súťaže bol rovnaký ako po minulé sezóny. Hrala sa iba základná časť, ktorá pozostávala z 26 kôl. Každý s každým sa stretol 2-krát, čo znamená, že každý tím odohral 24 zápasov. Po základnej časti nasledovalo národné play-off. Do slovenského postúpili 4 družstvá, v českej nasledovalo okrem play-off najlepších 4 tímov aj nadstavbová časť v skupine o 5.8. miesto, z ktorej vzišil zostupujúci tím. Zo slovenskej strany nezostúpil nikto. Slovenské play-off sa hralo na 3 víťazné zápasy, okrem duelu o bronz, ktorý sa hral na 2 víťazné zápasy.

## Účastníci

Poznámka: HK Slávia Partizánske a ŠKP Bratislava, ktoré obsadili v minulej sezóne WHIL 10., resp. 13. miesto, prihlásili svoje družstvá iba do 1. ligy. 

## Výsledky MOL Ligy
### Zápasy

### Tabuľka

## Slovenské národné play-off
### Semifinále

### Play-off o 3. miesto

### Finále

## Konečné umiestnenie

;Slovensko

;Česko

## Referencie

## Pozri aj
* Extraliga hádzanárov 2017/18
* 1. liga hádzanárok 2017/18
* 2. liga hádzanárok 2017/18

## Externé odkazy
* Oficiálna stránka Slovenského zväzu hádzanej

## Zdroje
* MOL Liga na stránke Slovenského zväzu hádzanej
* MOL Liga na stránke Českého zväzu hádzanej  

Kategória:Hádzaná v 2017
Kategória:Hádzaná v 2018
Kategória:Slovensko-česká interliga hádzanárok (WHIL)
Christiane Desroches Noblecourt

**Christiane Desroches Noblecourt** (* 17. november 1913, Paríž, Francúzsko† 23. jún 2011, Sézanne)  bola francúzska egyptologička. Ako autorka literatúry faktu bola významnou popularizátorkou egyptológie a starovekého Egypta.

Významným spôsobom prispela k záchrane chrámov Ramessa II. v Abú Simbel a ďalších historicky cenných stavieb, ktorým hrozilo zatopenie v súvislostí s vybudovaním Vysokej Asuánskej priehrady. Sprostredkovala tiež výskum a ošetrenie Ramesseho múmie v parížskom antropologickom múzeu rokoch 1976 a 1977, ktoré zabránilo jej hroziacemu nenávratnému poškodeniu.

V januári 2008 obdržala vyznamenanie Rad čestnej légie.

## Referencie
 

## Zdroj

Kategória:Francúzski egyptológovia
Kategória:Francúzski archeológovia
Kategória:Nositelia Radu čestnej légie
Kategória:Osobnosti z Paríža
Kategória:Nositelia veľkokríža Radu čestnej légie
Konstal 102N

**Konstal 102N** je typ dvojčlánkovej električky, ktorá bola vyrábaná v rokoch 1967 až 1969 v podniku Konstal a ktorá bola odvodená od vozidla Konstal 13N. Úzkorozchodná verzia bola označená ako 802N. Celkovo bolo vyrobených 47 vozidiel tejto prvej sériovo vyrábanej poľskej kĺbovej električky, ktorá našla uplatnenie u tamojších dopravných podnikov. Vo výrobe bol vozeň nahradený modernejším typom Konstal 102Na. Medzi dopravnými fanúšikmi sa im prezýva „kanciaki“.

## Konštrukcia
Konstal 102N je jednosmerný šesťnápravový motorový električkový vozeň skladajúci sa z dvoch častí – článkov. Po mechanickej stránke je zhodný so svojím predchodcom, električkou 13NS. Vozňová skriňa električky je usadená na troch dvojnápravových podvozkoch, z ktorých prvý a posledný sú hnacie, prostredný, na ktorom sa nachádza kĺbové spojenie oboch článkov, je bezmotorový. V každom článku sa v pravej bočnici nachádzajú dvoje skladacie dvere ovládané elektricky. Elektrický prúd je z trolejového vedenia odoberaný pantografom umiestneným na streche predného článku. V prednej časti vozidla sa nachádza oddelená kabína vodiča, ktorý ovláda električku jazdným a brzdovým pedálom. Do tohto typu je možné montovať podvozky pre normálny rozchod koľají , tak aj pre rozchod .

## Typy
* **102N**
* **802N** (rozchod: )

## Dodávky električiek
V rokoch 1967 až 1969 bolo vyrobených celkom 42 vozňov 102N a 5 vozňov 802N. Boli určené výhradne pre Poľsko (Krakov, Gdansk, Katovice a priľahlý región GOP, Poznaň, Vroclav, Bydgoszcz a Lodž).

## Galéria

Konstal 102N Krakow.JPG|Historická električka 102N v Krakove
Wr-08061572.jpg|Historická električka 102N vo Vroclave
102N Głogowska RB2.JPG|Interiér električky 102N
102N Głogowska RB5.JPG|Pult električky 102N v Poznani


## Referencie


## Iné projekty

Kategória:Električky Konstal
Kategória:Dráhové vozidlá vyrábané od roku 1967
Kategória:Kĺbové električky
Karol Točík

**Karol Točík** (* 21. september 1890, Ústie nad Oravou† 9. máj 1960, Žilina) bol slovenský kňaz a regionálny historik.

Pochádzal zo zaniknutej oravskej dediny Ústie nad Oravou, avšak celý svoj produktívny život prežil na Kysuciach ako kňaz. Po štúdiách v Ostrihome a neskôr v Nitre, pôsobil ako kaplán v Rakovej, Kolároviciach, Novej Bystrici a Turzovke, kde bol menovaný farárom a túto funkciu potom zastával viac než 40 rokov. Počas pôsobenia v Turzovke sa intenzívne venoval historickému výskumu so zameraním na dejiny Turzovky a širšieho okolia. Bol prvým historikom Kysúc. Na základe archívneho výskumu zostavil niekoľko, na svoju dobu výnimočných prác, ktoré však zostali iba v rukopise. Bol výraznou autoritou a významnou osobnosťou, ktorá zasahovala do sociálnej, politickej i kultúrnej oblasti vtedajšej hornokysuckej spoločnosti. Pochovaný je v Turzovke.

## Mladosť
Karolovi rodičia boli plátenníkmi a neskôr sa usadili na území dnešného Maďarska, v Pape (Vesprémskej župe), kde mladý Karol žil od svojich štyroch rokov. Ľudové školy a gymnaziálne štúdia absolvoval v Pape. Po ich úspešnom skončení ho prijali do seminára v Ostrihome, kde skončil päť semestrov. V Ostrihomskom seminári sa stal členom slovenského združenia, ktoré pestovalo slovenský jazyk a literatúru a bolo v stálom spojení so slovenskou katolíckou kultúrnou inštitúciou – Spolkom sv. Vojtecha. 

## Odkaz
### Cena Karola Točíka
Na jeho pamiatku sa *Združenie Terra Kisucensis* rozhodlo od roku 2012 udeľovať Cenu Karola Točíka za mimoriadny prínos v oblasti výskumu Kysúc, alebo jeho podpory v spoločensko-vedných disciplínach (archeológia, história, etnografia, filológia, archívnictvo, pomocné vedy historické).

### Mestské múzeum Karola Točíka v Turzovke
Pamiatke tohto významného turzovského kňaza a dekana bolo venované tiež Mestské múzeum Karola Točíka v Turzovke, ktoré vzniklo v roku 2015. Fungovanie múzea začalo od 1. mája 2016. Prvá výstava „Dedičstvo otcov“ prierezovo prezentovala rôzne predmety súvisiace s dejinami bývalej veľkej Turzovky.

### Pamätná tabuľa
V auguste 1998 bola slávnostne odhalená pamätná tabuľa venovaná turzovským kňazom - Fraňovi Tagányivi a Karolovi Točíkovi. Umiestnená je na fare v Turzovke .

## Dielo
* *Cirkevné dejiny Turzovky a celých Kysúc*
* *Obyvatelia Turzovky, Olešnej, Vysokej, Podvysokej, Dlhej a Turkova roku 1694 – 1702*
* *Spor hraničný na Kysuciach*
* *Keď starý Jantulík zomieral*
* *Tereziánsky urbár 1770 a urbárska regulácia*

## Referencie


## Externé odkazy
* Karol Točík, turzovka.sk
* Karol Točík, Dominikánsky knižný inštitút
* Karol Točík, Oravská knižnica Antona Habovštiaka

Kategória:Slovenskí rímskokatolícki kňazi
Kategória:Slovenskí historici
Kategória:Osobnosti z Ústia nad Oravou
Farneský býk

náhľad|Farneský býk, Museo Nazionale, Neapol
**Farneský býk** () je rímska kópia mramorového súsošia z helenistického obdobia uložená v Národnom archeologickom múzeu v Neapole.

Je to najväčšie staroveké súsošie, aké bolo kedy objavené.

## História
Toto súsošie bolo nájdené v roku 1545 v rímskych Caracallových kúpeľoch, počas vykopávok, ktorých objednávateľom bol pápež Pavol III., aby tak získal staroveké sochy na výzdobu svojho sídla, Farneského paláca (Palazzo Farnese) v Ríme. Bola to značne poškodená rímska kópia gréckeho originálu, ktorú zreštaurovali. V 18. storočí sa dostala do neapolskej kráľovskej zbierky, neskôr do múzea v Neapole.

## Autorstvo
Autorstvo a datovanie diela je neisté. Podľa mnohých znalcov umenia originál tohto diela zhotovili v 1. storočí pred Kr. grécki sochári, bratia Apollónios a Tauriskos, ktorí pôsobili na ostrove Rodos. Rímsky historik Plínius uvádza, že bolo neskôr odvezené do Ríma, kde sa stalo vlastníctvom rímskeho politika a obdivovateľa umenia Asinia Pollia. 

## Opis
Je to viacfigurálna mramorová *pyramidálna kompozícia* (ktorá umocňuje napätie), vysoká približne 3,70 m. pôvodne zhotovená z jedného bloku mramoru so základňou 2,95 × 3,00 m s hmotnosťou 24 ton. Na súsoší je badať silný vplyv rodoskej sochárskej školy z helenistického obdobia, zo školy umelcov, ktorí sa vedome usilovali zachytiť skutočnosť v jej rozmanitých prejavoch.

Súsošie znázorňuje potrestanie Dirky, ktorú Antiopini synovia Amfión a Zéthos priviazali býkovi na rohy, aby ju uvláčili na smrť. Na scéne kompozície súsošia sa však objavili ďalšie sekundárne postavy, ktoré boli pridané v 16. alebo 18. storočí: pes, dieťa a druhá ženská postava, Antiopa. Jej kompozícia je tak veľmi zložitá, že sa nedá vnímať ako celok, nech sa na ňu dívame z akéhokoľvek uhla.

## Detaily súsošia

Farnese Bull MAN Napoli Inv6002 n02.jpg
Farnese Bull MAN Napoli Inv6002 n04.jpg
Toro farnese detail.JPG
Napoli, museo archeologico (18474317796).jpg

 
Toto monumentálne súsošie poslúžilo za vzor pre malé porcelánové sošky v kráľovskej porcelánke v Capodimonte (Porcellana di Capodimonte) pri Neapole, jej zložitá kompozícia tak zmenšením na *bibelot* (malý umelecký ozdobný predmet) iba získala na sugestívnosti.

## Referencie a bibliografia

Kategória:Starogrécke sochy
Kategória:Sochárstvo v starovekom Ríme
Kategória:Mramorové sochy
Amor

**Amor** môže byť:

* s veľkým začiatočným písmenom:
**v rímskej mytológii boh lásky, pozri Amor (mytológia)
** portugalská obec (freguesia) v okrese Leiria, pozri Amor (Leiria)
** planétka, pozri 1221 Amor
** názov viacerých filmov, napr.: 
*** izraelsko-francúzska dráma z roku 2016, pozri Amor (film z roku 2016)
*** mexická romantická dráma z roku 2015, pozri Amor (film z roku 2015)
*** argentínska filmová komédia z roku 1940, pozri Amor (film z roku 1940)
* s malým začiatočným písmenom:
** láska
**  chlapec s lukom a šípmi ako symbol lásky (podľa boha Amora)

## Pozri aj
* Amor fatipojem vytvorený nemeckým filozofom Friedrichom Nietzscheom
* Skupina Amorskupina planétok
Transfúzia

**Transfúzia** môže byť:
* v medicíne: infúzia krvi alebo zložky krvi (napríklad plazmy či koncentrátu bielych krviniek) pochádzajúcej z jedného organizmu do druhého organizmu z medicínskych dôvodov, synonymá: transfúzia krvi, krvný prevod, prevod krvi, pozri transfúzia (medicína)
* vo fyzike: vzájomné prenikanie plynov pórovitou stenou, pozri transfúzia (fyzika)
* v ekonomike prenesene:  dodanie niečoho dôležitého alebo potrebného skupine, organizácii alebo odvetviu, ktorá/-é toto niečo potrebuje, najmä prevod peňazí ako výpomoci (napr. daru či výhodného úveru) podniku na zabránenie jeho bankrotu, pozri transfúzia (ekonomika)

## Referencie

## Pozri aj

* TransFúzia
PGC 97372

**PGC 97372** je špirálová galaxia v súhvezdí Eridanus vo vzdialenosti asi 900 miliónov svetelných rokov od Zeme.

Je to Seyfertova galaxia s prítomnosťou galaktického jadra, v ktorom je supermasívna čierna diera. Obrázky získané Hubblovým vesmírnym ďalekohľadom zobrazujú aj ďalšiu špirálovú galaxiu, PGC 859698. Z jadra PGC 97372 sú vysielané dva silné prúdy rádiových vĺn, ktoré sú viditeľné na kompozitných obrazoch v rôznych vlnových dĺžkach spektra.

## Galéria

0313-192 (close-up).jpg|Kompozitný obrázok PGC 97372 zobrazujúci emisiu prúdov rádiových vĺn
0313-192 (galaxy).jpg|Prúdy rádiových vĺn PGC 97372


## Zdroj

0097372
Kategória:WISE objekty
Kategória:6dFGS objekty
Kategória:Súhvezdie Eridanus
Kategória:Špirálové galaxie
Kategória:Seyfertove galaxie
PGC 859698

**PGC 859698** je špirálová galaxia v súhvezdí Eridanus vo vzdialenosti viac ako 680 miliónov svetelných rokov od Zeme.

## Zdroj
* 

0859698
Kategória:Špirálové galaxie
Kategória:Súhvezdie Eridanus
Basketbalová extraliga žien 1997/98

**Basketbalová extraliga žien** v sezóne **1997/98** bol 6. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Súťaž niesla dobový názov *Tory I. liga žien*. V sezóne účinkovalo 12 družstiev. Víťazom sa šiestykrát v rade stalo družstvo SCP Ružomberok, ktoré vo finálovej sérii zvíťazilo nad Slovan JOPA Bratislava.

V sezóne malo pôvodne účinkovať až 16 tímov a mali byť rozdelené do dvoch výkonnostných skupín. Po odhlásení sa viacerých tímov sa rozhodlo o tom, že súťaž bude mať 12 účastníkov.

## Systém súťaže
Po odohraní dvojkolovej základnej časti nasledovala rovnako dvojkolová nadstavbová časť v skupine o 9.12. miesto, ktorá určila vypadávajúce družstvo. Družstvám sa v nadstavbovej časti započítavali výsledky odohraté v základnej časti. Družstvá na 1. až 8. mieste po základnej časti postúpili play-off, ktoré sa hralo na 3 víťazné zápasy.

## Účastníci

Poznámky: 
* Klub KM Cassovia Košice zmenil svoj názov na TORY Košice. Pôvodne sa v tejto sezóne malo vďaka postupu z 1. ligy predstaviť aj družstvo ŠŠK Abovia 96 Košice.
* BK Palimpex Prievidza, ktorý v minulej sezóne obsadil 11. mieste, sa do tejto sezóny neprihlásil.
* Účasť v najvyššej súťaži odmietli aj účastníci druhej najvyššej súťaže: rezerva Istrobanky LS UK Bratislava, rezerva Slovana Bratislava, PU Prešov a pôvodne v nej mala účinkovať aj Slávia Pedagóg Nitra.

## Výsledky
### Základná časť

### Nadstavbová skupina o 9.12. miesto

### Play-off
;Štvrťfinále

;Play-off o 5.8. miesto

;Play-off o 7. miesto

;Play-off o 5. miesto

;Semifinále

;Play-off o 3. miesto

;Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Pozri aj
* Basketbalová extraliga mužov 1997/98

## Externé odkazy
* Oficiálna stránka extraligy žien
* Oficiálna stránka Slovenskej basketbalovej asociácie

## Zdroje
* Kronika športu 1998, Šport Press 1999
* Denník Új Szó, 1998
* 

Kategória:Basketbal v 1997
Kategória:Basketbal v 1998
Kategória:Basketbalová extraliga žien
Kategória:Šport na Slovensku v 1997
Kategória:Šport na Slovensku v 1998
Biely kameň (prírodná rezervácia)

**Biely kameň** je prírodná rezervácia v správe štátnej ochrany prírody Ponitrie.

Nachádza sa v katastrálnom území obcí Cigeľ a Handlová v okrese Prievidza v Trenčianskom kraji. Územie bolo vyhlásené v roku 1973 a novelizované v roku 1975  na rozlohe 115,9 ha. Ochranné pásmo nebolo určené.

Predmetom ochrany je: *Územie predstavujúce dominantný bralnatý vrchol v SSV ukončení hlavného hrebeňa pohoria Vtáčnik. Jeho význam spočíva v dominantnosti objektu aj v ukážke rozpadu lávových prúdov a zriedkavého výskytu ryolitových telies vo vulkanických komplexoch pohoria Vtáčnik*

## Referencie

## Pozri aj
*Biela skala (vrch vo Vtáčniku)

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Prírodné rezervácie v Trenčianskom kraji
Kategória:Chránené územia v okrese Prievidza
Kategória:Cigeľ
Kategória:Handlová
Skladanie funkcií

Majme funkcie  a  (t.j. obor hodnôt prvej funkcie je rovnaký ako definičný obor druhej funkcie). Potom zložením funkcií  a  je nová funkcia , definovaná predpisom . Teda výsledok prvej funkcie použijeme ako vstup pre druhú funkciu.

Skladanie funkcií je špeciálnym prípadom skladania relácií.

## Príklady
náhľad| - zloženie  a . Napríklad .
náhľad|Konkrétny príklad zloženia dvoch funkcií.
* Zloženie dvoch funkcií na konečnej množine: Ak  a , tak .
* Zloženie funkcií na nekonečnej množine: Ak  (kde ℝ je množina všetkých reálnych čísel) je daná  a  je daná  , potom:
: , a
: .
* Ak je výška lietadla v čase  daná funkciou , a koncentrácie kyslíka v nadmorskej výške  je daná funkciou , tak zložená funkcia  predstavuje koncentráciu kyslíka okolo lietadla v čase .

## Vlastnosti
Zloženie funkcií je vždy asociatívne — túto vlastnosť má skladanie relácií vo všeobecnosti. To znamená, že ak ,  a  sú tri funkcie (s vhodne zvolenými definičnými obormi a obormi hodnôt), tak nezáleží na tom, či naskôr zložíme  a  a potom zložíme  s výsledkom, alebo najskôr zložíme  a , a výsledok s  — v oboch prípadoch bude výsledok rovnaký. Symbolicky to môžeme napísať: . Podobne to platí aj vtedy, keď skladáme viac ako 3 funkcie: na poradí (na uzátvorkovaní) nezáleží. Preto môžeme zátvorky vynechať.

Zloženie dvoch injektívnych (prostých) zobrazení je opäť injektívne. Podobne zloženie dvoch surjektívnych zobrazení je vždy surjektívne. Z toho vyplýva, že zložením dvoch bijekcií je tiež bijekcia. Inverzná funkcia ku zloženiu dvoch funkcií (ak sa dá invertovať) má vlastnosť, že .

Zložením dvoch diferencovateľných funkcií dostaneme opäť diferencovateľnú funkciu, ktorá sa dá zderivovať pomocou reťazového pravidla.

## V programovacích jazykoch
Skladanie funkcií sa v rôznych formách vyskytuje v mnohých programovacích jazykoch.

## Typografia
Symbol zloženia ∘ má v Unicode kód U+2218 (v HTML &amp;#8728; ). V systéme TeX, sa dá zapísať pomocou `\circ`.

Kategória:Binárne operácie
Kategória:Matematické funkcie
Martin Vantruba

**Martin Vantruba** (* 7. február 1998, Trnava) je profesionálny slovenský futbalista hrajúci za slovenský klub FC Spartak Trnava. Jeho pozícia je brankár.

## Klubová kariéra

### Spartak Trnava
Futbalovú kariéru začínal v Lokomotíve Trnava. Do prvoligového tímu Spartak Trnava sa dostal v lete roku 2016 a debutoval proti Podbrezovej. S Trnavou vyhral vytúžený majstrovský titul.

### Slavia Praha
V januári 2018 podpísal zmluvu so Slaviou Praha, na obdobie do konca júna 2022. Sezónu ale dohral v Trnave.

#### Podbrezová
V januári 2019 odišiel zo Slavie na hosťovanie do Podbrezovej. Na jar u Železiarov odchytal 13 zápasov a štyrikrát si udržal čisté konto. Po sezóne ale Podbrezovčania zostúpili do druhej ligy a Vantruba sa vrátil naspäť do pražskej Slavie.

#### Pohronie
V júli 2019 odišiel hosťovať do tímu FK Pohronie. Na jeseň odchytal v lige 11 zápasov a dvakrát si udržal čisté konto. Po poslednom jesennom kole sa vrátil naspäť do Slavie.

#### Příbram
17. januára oznámila Slavia Praha, že Vantruba bude do konca sezóny hosťovať v českom prvoligovom klube 1. FK Příbram.

## Úspechy
### Klubové
*Fortuna liga: 2017/18 (1. miesto)

## Referencie

## Externé odkazy
* Profil hráča na oficiálnej stránke Fortuna ligy

Kategória:Slovenskí futbalisti
Kategória:Futbaloví brankári
Kategória:Hráči FC Spartak Trnava
Kategória:Hráči SK Slavia Praha
Kategória:Hráči FO ŽP Šport Podbrezová
Kategória:Hráči 1. FK Příbram
Kategória:Osobnosti z Trnavy
Vtáčnik (národná prírodná rezervácia)

**Vtáčnik** je národná prírodná rezervácia v správe štátnej ochrany prírody Ponitrie.

Nachádza sa v katastrálnom území obcí Lehota pod Vtáčnikom, Kľak a Kamenec pod Vtáčnikom v okrese Prievidza a okese Žarnovica v Trenčianskom a Banskobystrickom kraji. Územie bolo vyhlásené v roku 1950 a novelizované v roku 1993 na rozlohe 245,62 ha. Ochranné pásmo nebolo určené. Na území rezervácie platí 5. stupeň ochrany. Nachádza sa v Chránenej krajinnej oblasti Ponitrie.

Predmetom ochrany je: *Typické vrcholové spoločenstvá buka vystavené extrémnym klimatickým pomerom. Podobné spoločenstvá sú aj v iných pohoriach, kde však vznikli prevažne odstránením vyššie položených spoločenstiev smrečín a kosodreviny.*

## Referencie

## Pozri aj
*Vtáčnik (vrch vo Vtáčniku)

## Iné projekty

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Chránená krajinná oblasť Ponitrie
Kategória:Národné prírodné rezervácie v Banskobystrickom kraji
Kategória:Národné prírodné rezervácie v Trenčianskom kraji
Kategória:Chránené územia v okrese Prievidza
Kategória:Chránené územia v okrese Žarnovica
Kategória:Lehota pod Vtáčnikom
Kategória:Kľak (okres Žarnovica)
Kategória:Kamenec pod Vtáčnikom
Kategória:Vtáčnik